ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สลธ. 8/2557เรื่อง การให้ความเห็นชอบบุคลากรในธุรกิจตลาดทุน อาศัยอํานาจตามความในมาตรา 104 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 มาตรา 24 วรรคหนึ่ง แห่งพระราชบัญญัติสัญญาซื้อขายล่วงหน้า พ.ศ. 2546 และข้อ 15 แห่งประกาศคณะกรรมการกํากับตลาดทุน ที่ ทลธ. 8/2557 เรื่อง หลักเกณฑ์เกี่ยวกับบุคลากรในธุรกิจตลาดทุน ลงวันที่ 3 มิถุนายน พ.ศ. 2557 สํานักงานออกข้อกําหนดไว้ดังต่อไปนี้ข้อ ๑ ให้ยกเลิก (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยแนวปฏิบัติในการขอความเห็นชอบและการให้ความเห็นชอบการแต่งตั้งบุคคลเป็นกรรมการหรือผู้จัดการของบริษัทหลักทรัพย์ พ.ศ. 2553 ลงวันที่ 1 กุมภาพันธ์ พ.ศ. 2553(2) ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยแนวปฏิบัติในการขอความเห็นชอบและการให้ความเห็นชอบการแต่งตั้งบุคคลเป็นกรรมการและผู้บริหารของผู้ประกอบธุรกิจสัญญาซื้อขายล่วงหน้า พ.ศ. 2553 ลงวันที่ 1 กุมภาพันธ์ พ.ศ. 2553ข้อ ๒ ในประกาศนี้"ผู้ประกอบธุรกิจ" หมายความว่า ผู้ประกอบธุรกิจหลักทรัพย์หรือผู้ประกอบธุรกิจสัญญาซื้อขายล่วงหน้า "ประกาศบุคลากร" หมายความว่า ประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุนข้อ ๓ การแต่งตั้งบุคคลเพื่อดํารงตําแหน่งกรรมการหรือผู้จัดการของผู้ประกอบธุรกิจสัญญาซื้อขายล่วงหน้า ที่เป็นสถาบันการเงินซึ่งอยู่ภายใต้การกํากับดูแลของหน่วยงานของรัฐแห่งอื่นอยู่แล้วก่อนได้รับใบอนุญาตประกอบธุรกิจสัญญาซื้อขายล่วงหน้า หากบุคคลดังกล่าวมีคุณสมบัติและไม่มีลักษณะต้องห้ามตามข้อกําหนดแห่งประกาศบุคลากร ให้ถือว่าผู้ประกอบธุรกิจสัญญาซื้อขายล่วงหน้าได้รับความเห็นชอบจากสํานักงานให้ตั้งบุคคลดังกล่าวแล้วข้อ ๔ การแต่งตั้งบุคลากรในธุรกิจตลาดทุนดังต่อไปนี้เป็นผู้จัดการกองทุนรวมโครงสร้างพื้นฐาน ให้ถือว่าได้รับความเห็นชอบจากสํานักงานแล้ว หากผู้ประกอบธุรกิจได้ตรวจสอบแล้วว่าบุคคลดังกล่าวมีคุณสมบัติและไม่มีลักษณะต้องห้ามตามข้อกําหนดแห่งประกาศบุคลากร (1) ผู้ได้รับความเห็นชอบจากสํานักงานให้เป็นผู้จัดการกองทุน(2) ผู้ได้รับความเห็นชอบจากสํานักงานให้เป็นผู้จัดการกองทุนรวมอสังหาริมทรัพย์ โดยใช้คุณสมบัติในการเป็นผู้ทดสอบผ่านหลักสูตร Chartered Financial Analyst (CFA) หรือ Certified Investment and Securities Analyst (CISA) ระดับหนึ่ง หรือหลักสูตรอื่นใดที่เทียบเท่าตามที่สํานักงานให้ความเห็นชอบในการขอรับความเห็นชอบข้อ ๕ การยื่นคําขอรับความเห็นชอบบุคลากรในธุรกิจตลาดทุนและการต่ออายุการให้ความเห็นชอบ ให้เป็นไปตามแบบและวิธีการที่จัดไว้บนเว็บไซต์ของสํานักงาน ข้อ ๖ สํานักงานจะพิจารณาให้ความเห็นชอบคําขอรับความเห็นชอบที่ยื่นตามข้อ 5 เมื่อบุคลากรดังกล่าวมีคุณสมบัติและไม่มีลักษณะต้องห้าม รวมทั้งได้ยื่นคําขอภายในระยะเวลาตามหลักเกณฑ์ที่กําหนดไว้ในประกาศบุคลากรแล้วข้อ ๗ สํานักงานจะแจ้งผลการพิจารณาคําขอรับความเห็นชอบโดยเปิดเผยไว้บนเว็บไซต์ของสํานักงานภายในห้าวันทําการนับแต่วันที่สํานักงานได้รับคําขอและเอกสารหลักฐานประกอบคําขอที่ครบถ้วนแล้ว และในกรณีที่สํานักงานไม่ให้ความเห็นชอบบุคคลใด ให้สํานักงานแจ้งผู้ขอรับความเห็นชอบเป็นหนังสือโดยระบุถึงเหตุผลไปพร้อมกันด้วย ในกรณีที่สํานักงานมีความจําเป็นต้องตรวจสอบข้อเท็จจริงเพิ่มเติม ให้สํานักงานแจ้งให้ผู้ขอรับความเห็นชอบทราบเป็นลายลักษณ์อักษรภายในกําหนดเวลาตามวรรคหนึ่ง โดยให้ระบุเหตุผลหรือระยะเวลาที่ใช้ในการพิจารณาไปพร้อมกันด้วย ในกรณีที่สํานักงานได้แจ้งให้ผู้ขอรับความเห็นชอบปฏิบัติหรือดําเนินการเพื่อการตรวจสอบข้อเท็จจริงเพิ่มเติมตามวรรคสองแล้ว แต่ผู้ขอรับความเห็นชอบมิได้ปฏิบัติหรือดําเนินการตามที่กําหนด ให้ถือว่าผู้นั้นไม่ประสงค์จะขอรับความเห็นชอบอีกต่อไปข้อ ๘ บุคคลใดประสงค์จะได้รับหลักฐานการได้รับความเห็นชอบเป็นหนังสือ ให้ยื่นคําขอผ่านระบบที่จัดไว้สําหรับการดังกล่าวบนเว็บไซต์ของสํานักงาน ข้อ ๙ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2557 เป็นต้นไปผู้มีอํานาจลงนาม - ประกาศ ณ วันที่ 3 มิถุนายน พ.ศ. 2557 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์